A Bizottság határozata

(1990. április 19.)

a tagállamoknak a zöldségvetőmag forgalmazásáról szóló 70/458/EGK tanácsi irányelv rendelkezéseinek egyes fajokra történő alkalmazása alóli mentesítéséről, a 73/122/EGK és a 74/358/EGK határozatok módosításáról és a 74/363/EGK határozat hatályon kívül helyezéséről

(90/209/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 88/380/EGK irányelvvel [1] módosított, a zöldségvetőmag forgalmazásáról szóló, 1970. szeptember 29-i 70/458/EGK tanácsi irányelvre [2] és különösen annak 42. cikke a) pontjára,

tekintettel a tagállamok által benyújtott kérelmekre,

mivel a 70/458/EGK irányelv 42. cikkének a) pontja szerint a spárgára, a hajtatott (witloof) cikóriára és a nagylevelű cikóriára (olasz cikória) vonatkozóan kérelem alapján a tagállam teljesen vagy részben mentesíthető az irányelv rendelkezései alkalmazásának kötelezettsége alól, kivéve ha ez ellentétes a 16. cikk (1) bekezdésében és a 30. cikk (1) bekezdésében meghatározott rendelkezésekkel;

mivel a különböző tagállamok által benyújtott kérelmeket figyelembe véve helyes, határidő-korlátozással vagy a nélkül a tagállamokat mentesíteni a fent említett fajokra vonatkozó alábbi kötelezettségek alól:

- az irányelvnek a nemzeti fajtajegyzékek létrehozására vonatkozó rendelkezései tekintetében, vagy

- az irányelvnek a vetőmagok minősítésére és ellenőrzésére vonatkozó rendelkezései tekintetében, vagy

- bizonyos esetekben az irányelv összes rendelkezése tekintetében,

az összes esetben a 16. cikk (1) bekezdésének és a 30. cikk (1) bekezdésének kivételével;

mivel e fajok tekintetében a mentességet biztosító összes korábbi határozat helyébe e határozat lép; mivel ennek megfelelően Németország, Luxemburg és Írország számára ilyen mentességeket biztosító 73/122/EGK [3] és 74/358/EGK [4] bizottsági határozatot módosítani kell és az Egyesült Királyság számára ilyen mentességet biztosító 74/363/EGK bizottsági határozatot [5] hatályon kívül kell helyezni;

mivel e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT A HATÁROZATOT:

1. cikk

(1) Az Asparagus officinalis L. – spárga tekintetében a melléklet I. részének 1. oszlopában feltüntetett tagállamok a 3. oszlopban feltüntetett időszakra mentesülnek a 70/458/EGK irányelvnek a 2. oszlopban feltüntetett rendelkezései alkalmazásának kötelezettsége alól.

(2) A Cichorium intybus L. (partim) – hajtatott (witloof) cikória tekintetében a melléklet II. részének 1. oszlopában feltüntetett tagállamok a 3. oszlopban feltüntetett időszakra mentesülnek a 70/458/EGK irányelvnek a 2. oszlopban feltüntetett rendelkezései alkalmazásának kötelezettsége alól.

(3) A Cichorium intybus L. (partim) – nagylevelű cikória (olasz cikória) tekintetében a melléklet III. részének 1. oszlopában feltüntetett tagállamok a 3. oszlopban feltüntetett időszakra mentesülnek a 70/458/EGK irányelvnek a 2. oszlopban feltüntetett rendelkezései alkalmazásának kötelezettsége alól.

2. cikk

A 73/122/EGK határozat 1. cikke a következőképpen módosul:

1. az (1) bekezdésben a b) és az e) pontot el kell hagyni;

2. a (2) bekezdésben a b) és a g) pontot el kell hagyni.

3. cikk

A 74/358/EGK határozat 1. cikkében a b) pontot el kell hagyni.

4. cikk

A 74/363/EGK határozat hatályát veszti.

5. cikk

Ennek a határozatnak a tagállamok a címzettjei.

Kelt Brüsszelben, 1990. április 19-én.

a Bizottság részéről

Ray Mac Sharry

a Bizottság tagja

[1] HL L 187., 1988.7.16., 31. o.

[2] HL L 225., 1970.10.12., 7. o.

[3] HL L 145., 1973.6.2., 41. o.

[4] HL L 196., 1974.7.19., 15. o.

[5] HL L 196., 1974.7.19., 21. o.

--------------------------------------------------

MELLÉKLET

1. | 2. | 3. |

Tagállam | A 70/458/EGK irányelv azon rendelkezései, amelyekre a mentesség vonatkozik | A mentesség időtartama |

I. rész –Asparagus officinalis L. – spárga

1.Írország, Luxemburg | Az összes, kivéve a 16. cikk (1) bekezdése és a 30. cikk (1) bekezdése | Korlátlan |

2.Németország, Franciaország | Az összes, kivéve a 16. cikk (1) bekezdése és a 30. cikk (1) bekezdése | 1995. december 31-ig |

3.Belgium, Görögország, Spanyolország, Olaszország, Hollandia, Portugália | A 3. cikk (1) bekezdése és a 16-44. cikk, kivéve a 16. cikk (1) bekezdése és a 30. cikk (1) bekezdése | 1995. december 31-ig |

4.Dánia, Egyesült Királyság | A 3. cikk (2) bekezdése és a 4-15. cikk | Korlátlan |

A 3. cikk (1) bekezdése és a 16-44. cikk, kivéve a 16. cikk (1) bekezdése és a 30. cikk (1) bekezdése | 1995. december 31-ig |

II. rész –Cichorium intybus L. (partim) – hajtatott (witloof) cikória

5.Németország, Luxemburg | Az összes, kivéve a 16. cikk (1) bekezdésének 1. pontja és a 30. cikk (1) bekezdése | Korlátlan |

6.Dánia, Egyesült Királyság | A 3. cikk (2) bekezdése és a 4-15. cikk | Korlátlan |

III. rész –Cichorium intybus L. (partim) – nagylevelű cikória (olasz cikória)

7.Németország, Luxemburg | Az összes, kivéve a 16. cikk (1) bekezdése és a 30. cikk (1) bekezdése | Korlátlan |

8.Franciaország | Az összes, kivéve a 16. cikk (1) bekezdése és a 30. cikk (1) bekezdése | 1992. december 31-ig |

9.Belgium, Görögország, Spanyolország, Írország, Olaszország, Hollandia, Portugália | A 3. cikk (1) bekezdése és a 16-44. cikk, kivéve a 16. cikk (1) bekezdése és a 30. cikk (1) bekezdése | 1992. december 31-ig |

10.Dánia, Egyesült Királyság | A 3. cikk (2) bekezdése és a 4-15. cikk | Korlátlan |

A 3. cikk (1) bekezdése és a 16-44. cikk, kivéve a 16. cikk (1) bekezdése és a 30. cikk (1) bekezdése | 1992. december 31-ig |

--------------------------------------------------